బీజింగ్ : భారతదేశాన్ని చైనా హెచ్చరించింది. మరింత తీవ్ర పరిణామాలను నివారించాలంటే సిక్కిం సెక్టర్లోని డోకలాం నుంచి భారతీయ దళాలను ఉపసంహరించుకోవాలని చెప్పింది. డోకలాంలో అక్రమంగా చొరబడటాన్ని రాజకీయ లక్ష్యాల సాధన కోసం విధానపరమైన సాధనంగా ఉపయోగించుకోవద్దని సలహా ఇచ్చింది. భారతదేశంతో ఏర్పడిన ప్రతిష్టంభన గురించి బీజింగ్లోని విదేశీ దౌత్యవేత్తలకు సమాచారం ఇస్తున్నామని చైనా విదేశాంగ మంత్రిత్వ శాఖ అధికార ప్రతినిథి లూ కాంగ్ తెలిపారు. అయితే విదేశీ దౌత్యవేత్తల సమావేశాన్ని ప్రత్యేకంగా ఏర్పాటు చేసిందా? అనే అంశంపై మాట్లాడేందుకు నిరాకరించారు. భారతదేశ సరిహద్దు భద్రతా సిబ్బంది అక్రమంగా చొరబడినప్పటి నుంచి, చాలామంది విదేశీ దౌత్యవేత్తలు దిగ్భ్రాంతి చెందారని, ఇది నిజమేనా? అని అడిగారని చెప్పారు.చైనా గత వారం విదేశీ దౌత్యవేత్తలతో రహస్య సమావేశాన్ని ఏర్పాటు చేసి, భూటాన్ ట్రై జంక్షన్ వద్ద ప్రతిష్టంభనను వివరించిందని సమాచారం అందుతోంది. దీనిని చైనా ధ్రువీకరించడం లేదు. ఈ ట్రై జంక్షన్ వద్ద చైనా రోడ్డును నిర్మించేందుకు ప్రయత్నించడంతో భారత్, భూటాన్ అభ్యంతరం వ్యక్తం చేశాయి. ఇక్కడ రోడ్డును చైనా నిర్మిస్తే భారతదేశంలోని ఈశాన్య రాష్ట్రాలకు వెళ్ళే అవకాశం భారతదేశానికి ఉండదని ఆందోళన వ్యక్తమవుతోంది.
beasing : bhaaratadesaanni chaina heccharinchindi. marinta teevra parinaamaalanu nivaarinchaalante sikkim sectorloni dokalam nunchi bhaarateeya dalaalanu upasamharinchukovaalani cheppindi. dokalaamlo akramamgaa chorabadataanni rajakeeya lakshyala saadhana kosam vidhaanaparamaina saadhanamgaa upayoginchukovaddani salaha ichindi. bhaaratadesamto erpadina pratishtambhana gurinchi beejingloni videshee doutyavettalaku samacharam istunnamani chaina videsaanga mantritva saakha adhikara pratinithi luu cong telipaaru. ayithe videshee doutyavettala samavesanni pratyekamgaa erpaatu chesinda? ane amsampai matladenduku niraakarinchaaru. bharatadesa sarihaddu bhadrata sibbandi akramamgaa chorabadinappati nunchi, chaalaamandi videshee doutyavettalu digbhranti chendaarani, idhi nijamena? ani adigaarani cheppaaru.chaina gatha vaaram videshee doutyavettalato rahasya samavesanni erpaatu chesi, bhootan trai junkshan vadda pratishtambhananu vivarinchindani samacharam andutondi. deenini chaina dhruveekarinchadam ledu. ee trai junkshan vadda chaina roddunu nirminchenduku prayatninchadamtho bharat, bhootan abhyantaram vyaktam chesaayi. ikkada roddunu chaina nirmiste bhaaratadesamlooni eesaanya rashtralaku velle avakaasam bhaaratadesaaniki undadani aandolana vyaktamavutondi.